《雪中观客夜博》
宋代·赵汝燧

积雪深一尺，堆琼迷山扉。豪客夜排闼，挑灯红炉围。

成枭呼五白，转胜赏四绯。举觞无不釂，寒深酒力微。

姑置博与酒，剧谈木屑霏。坐久更寖阑，疏钟到帘帏。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。